OpenLLM-France/wikimedia huggingface dataset:
# Alone in the Dark 5

Alone in the Dark 5, també conegut com a Alone in the Dark: Near Death Investigation, és el cinquè videojoc de terror de la saga Alone in the Dark creat per Infogrames. El videojoc serà llançat per a ordinador, Wii, Xbox 360 i PlayStation 3. Durant el 2006, la història continua amb Edward Carnby, el principal protagonista del videojoc original, buscant respostes per esdeveniments sobrenaturals en el Central Park de la ciutat de Nova York.

## La saga

La saga ha tingut diverses continuacions.
* Alone in the Dark (1992)
* Jack in the Dark (1993)
* Alone in the Dark 2 (1993)
* Alone in the Dark 3 (1994)
* Alone in the Dark: The New Nightmare (2001)

## Vegeu també

* Resident Evil
* Silent Hill
* The House of the Dead
* Siren

## Enllaços externs

* (anglès) Lloc web oficial Arxivat 2007-10-16 a Wayback Machine.
* (anglès) Alone in the Dark 5 a GameSpot (PlayStation 3)
* (anglès) Alone in the Dark 5 a GameSpot (Xbox 360)
* (anglès) Alone in the Dark 5 Arxivat 2012-01-18 a Wayback Machine. a IGN Entertainment (PlayStation 3)
* (anglès) Alone in the Dark 5 a IGN (Xbox 360)
# Alonso de Molina

Alonso de Molina, lexicògraf espanyol, fill d'immigrants a la Nova Espanya, va néixer a Extremadura. Nascut al 1513, viatjà a Nova Espanya tenint només amb 10 anys, immediatament després de la conquesta d'Hernán Cortés. Va construir el vocabulari més complet en mexicà, el qual va ser base de nous vocabularis i diccionaris moderns d'aquesta llengua.
A més de les seves responsabilitats com a sacerdot, Molina es va dedicar a l'estudi i escriptura del mexicà (conegut també com a nàhuatl). Va realitzar també nombrosos sermons en la llengua. Molina és conegut pels seus escrits que el van consagrar com un dels pioners en l'àrea de la lingüística.
El diccionari anomenat Vocabulari en Llengua Castellana i Mexicana, escrit entre 1555-1571 és considerat com la seva principal contribució. Més tard, el 1571, feria el Diccionari Castellà-Mexicà. Va ser el primer diccionari imprès en el nou món i el primer acostament sistemàtic a la llengua indígena. Va ser de molta utilitat per als missioners però també va ser una arma efectiva en la política virregnal. Aquest diccionari és la base del modern diccionari de F. Karttunen.
# Alpay Özalan

Alpay Fehmi Özalan (Esmirna, 29 de maig 1973) és un futbolista turc.
Començà la seva carrera a un dels clubs de la seva ciutat natal, l'Altay SK. Les seves bones actuacions el portaren a la selecció sots 21 i van fer que s'hi fixessin els grans clubs del país. El 1993 ingressà al Besiktas JK. Sis anys després signà pel rivals ciutadans del Fenerbahçe SK.
En finalitzar l'Eurocopa 2000, Alpay signà pel club anglès Aston Villa FC. Realitzà una gran actuació a la Copa del Món del 2002 on obtingué la tercera posició. Els anys 2004 i 2005 els passà a Corea i Japó, als clubs Incheon United i Urawa Red Diamonds, i l'agost del 2005 fitxà pel 1. FC Köln alemany.
Amb la selecció ha disputat dues eurocopes (1996 i 2000), el Mundial 2002 i la Copa Confederacions del 2003 on acabà en tercera posició.

## Palmarès

* Copa del Món de futbol 2002: 3a posició
* Copa Confederacions 2003: 3a posició

## Enllaços externs

* Web oficial
* Video
* Video
* Perfil a fussballdaten.de
* Perfil a weltfussball.de Arxivat 2007-09-29 a Wayback Machine.
# Alpujarra Granadina

L'Alpujarra Granadina és una comarca situada a la part sud-oriental de la província de Granada. Limita amb la comarca de Guadix al nord, la Vega de Granada al nord-oest, la Valle de Lecrín a l'oest, la Costa Tropical al sud, i amb les comarques d'Almeria de Poniente Almeriense al sud-est i la Alpujarra Almeriense al nord-est. La seva població principal és Órgiva.

## Etimologia

Hi ha diverses teories sobre la procedència del nom "Alpujarra", entre les quals està la qual ho fa provenir d'un dels primers colonitzadors musulmans de la comarca, «Albujarra»; però l'opinió de molts filòlegs es decanta pel significat d'«alba serra». Sobre la procedència d'alguns noms de pobles i llocs de l'Alpujarra Granadina cal destacar l'origen mossàrab, encara que la terminació de molts d'aquests noms, semblada a formes gallegues, han fet creure popularment que es tracta de pobles repoblats per gallecs, quan la realitat és que l'origen del seu nom és molt més antic i les terminacions en -eira són comuns al mossàrab (per exemple: Capileira, Pampaneira, Poqueira...).

## Dades per municipi

| Municipi | Superfície | Població (2005) | Ajuntament (2006) |
| Almegíjar | 30 km² | 435 hab. | Partit Popular |
| Alpujarra de la Sierra | 69 km² | 1.174 hab. | PSOE |
| Bérchules | 69 km² | 807 hab. | Partit Popular |
| Bubión | 15 km² | 355 hab. | Partit Popular |
| Busquístar | 18 km² | 364 hab. | Partit Popular |
| Cádiar | 47 km² | 1.601 hab. | Partit Popular |
| Cáñar | 26 km² | 366 hab. | PSOE |
| Capileira | 57 km² | 582 hab. | Partit Popular |
| Carataunas | 5 km² | 198 hab. | Partit Popular |
| Cástaras | 28 km² | 251 hab. | PSOE |
| Juviles | 15 km² | 175 hab. | Partit Popular |
| Lanjarón | 61 km² | 3.756 hab. | Partit Popular |
| Lobras | 16 km² | 126 hab. | Partit Popular |
| Murtas | 72 km² | 741 hab. | Partit Popular |
| Nevada | 78 km² | 1.220 hab. | PSOE |
| Órgiva | 134 km² | 5.370 hab. | Partit Popular |
| Pampaneira | 18 km² | 355 hab. | PSOE |
| Pórtugos | 21 km² | 408 hab. | Partit Popular |
| Soportújar | 14 km² | 274 hab. | PSOE |
| La Taha | 26 km² | 769 hab. | PSOE |
| Torvizcón | 51 km² | 795 hab. | PSOE |
| Trevélez | 91 km² | 837 hab. | PSOE |
| Turón | 55 km² | 339 hab. | Partit Popular |
| Ugíjar | 67 km² | 2.524 hab. | PSOE |
| Válor | 59 km² | 736 hab. | Partit Popular |

## Enllaços externs

* Portalpujarra - Informació turistico-cultural
* www.la-alpujarra.org - Informació, història, fotografies, associacions, senderisme, tradicions i comentaris sobre La Alpujarra i la seva gente
* www.alpujarras.com - Informació sobre l'Alpujarra
* Especial "Alpujarra Granadina" - Periódico IDEAL Arxivat 2008-06-24 a Wayback Machine.
# Alts del Nègueb

Alts del Nègueb (o Ramat Neguev; en hebreu, רמת הנגב) és un consell regional del Districte del Sud d'Israel. El consell dels Alts del Nègueb agrupa els següents nuclis de població:
* Ashalim (אשלים)
* Ezuz (עזוז)
* Kemehin (כמהין)
* Mahanr Tali (מחנה טלי)
* Mash'abbe Sade (משאבי שדה)
* Merhav Am (מרחב עם)
* Midreshet Ben-Gurion (מדרשת בן גוריון)
* Nizzana - Qehilat Hinuh (ניצנה - קהילת חינוך)
* Nizzane Sinay (ניצני סיני)
* Retamim (רתמים)
* Revivim (רביבים)
* Sedé Bóqer (שדה בוקר)
* Telalim (טללים)
# Al·lona

Al·lona (en hebreu, אלונה) és un consell regional situat a l'est de Binyamina, al districte de Haifa d'Israel. El nom, que en hebreu vol dir "roures", prové del gran nombre d'aquests arbres que hi ha a la regió.
El consell regional d'Al·lona agrupa tres moixavim, que es dediquen a l'agricultura, sobretot de vinya:
* Ammiqam
* Aviel
* Givat Nili
# Aléxandros Nikolaidis

Aléxandros Nikolaidis (en grec:Αλέξανδρος Νικολαΐδης) (Tessalònica, Grècia 1979) és un taekwondista grec, guanyador de dues medalles olímpiques.

## Biografia

Va néixer el 17 d'octubre de 1979 a la ciutat de Tessalònica, població situada a la regió de Macedònia.

## Carrera esportiva

Va participar, als 20 anys, en els Jocs Olímpics d'Estiu del 2000 realitzats a Sydney, on va participar en la prova masculina de pes pesant i hi finalitzà novè. En els Jocs Olímpics d'Estiu de 2004 realitzats a Atenes (Grècia) va aconseguir guanyar la medalla de plata en la prova de pes pesant en perdre la final davant el sud-coreà Moon Dae-Sung. En els Jocs Olímpics d'Estiu de 2008 realitzats a Pequín (Xina) tot i ser el favorit per aconseguir la medalla d'or únicament aconseguí revalidar aquest metall en perdre la final davant el sud-coreà Cha Dong-Min. En aquests Jocs tingué l'honor d'esdevenir el primer atleta a iniciar el relleu de la torxa olímpica.
Al llarg de la seva carrera ha guanyat un títol al Campionat del Món de taekwondo i dos títols al Campinat d'Europa de taekwondo.
# Alì

Alì (sicilià Alì) és un municipi italià, dins de la ciutat metropolitana de Messina. L'any 2007 tenia 859 habitants. Limita amb els municipis d'Alì Terme, Fiumedinisi i Itala.

## Administració

Llista d'alcaldes :
| Període | Identitat | Partit |
| 2008- | Carmelo Satta | Llista cívica |
# Alì Terme

Alì Terme (sicilià Alì Marina) és un municipi italià, dins de la ciutat metropolitana de Messina. L'any 2007 tenia 2.576 habitants. Limita amb els municipis d'Alì, Fiumedinisi, Itala i Nizza di Sicilia.

## Administració

Llista d'alcaldes :
| Període | Identitat | Partit |
| 2008- | Lorenzo Grasso | Llista cívica |
# Alí ibn al-Fadl al-Qarmatí

Alí ibn al-Fadl al-Qarmatí fou un daï càrmata del Iemen, fundador de l'estat càrmata en aquest territori.
El 905 els càrmates ja dominaven Aràbia oriental i, sota la direcció de Mansur-al-Yaman i Alí ibn al-Fadl, van prendre el control del Iemen, al qual van desvincular del Califat Abbàssida. Els dos homes van dirigir el consell de notables càrmates que va dirigir el país. A la mort de Mansur, Ali ibn al-Fadl va quedar al capdavant, però va morir uns mesos després, el 915. Els caps religiosos van concedir llavors el dret d'elecció del nou imam al califa fatimita de Mahdia, a Ifríqiya, presentant dos candidats: Hàssan ibn al-Mansur, fill de Mansur, i Abd-Al·lah aix-Xawirí, un teòleg. El califa va optar pel segon (916).
# Amador, Pere i Lluís de Martos

Amador, Pere i Lluís de Tucci o de Martos (Tucci, actual Martos, Jaén, ca. 820 - Còrdova, 30 d'abril de 855) foren tres eclesiàstics mossàrabs, morts com a màrtirs a mans de musulmans. Són venerats com a sant per diverses confessions cristianes, i són els primers sants del bisbat de Jaén.

## Biografia

Amador era fill de pares cristianes, tot i que la regió estava sota el domini islàmic, com a part del Califat de Còrdova). De jove, anà a Còrdova a estudiar, amb els seus pares i germans. Segons l'obra de Sant Eulogi de Còrdova, Amador fou bon estudiant i destacà per la seva prudència i honradesa, que l'encaminà a la vida religiosa i a ésser ordenat sacerdot.
Amb els seus amics Lluís, germà del diaca Pau de San Zoilo, executat en 851 i parent del bisbe Eulogi, i el monjo Pere, van començar a predicar el cristianisme públicament, malgrat la prohibició i persecució decretada pel califa Muhàmmad I. Foren empresonats i condemnats a mort, i els tres foren decapitats el 30 d'abril de 855. Els seus cossos foren llençats al riu Guadalquivir. Segons la llegenda tradicional, el cap tallat d'Amador, surant al riu, continuava predicant.

## Veneració

Immediatament, la comunitat cristiana els considerà màrtirs. El cos de Pere fou recuperat i sebollit al monestir de Peñamelaria; el de Lluís, a la vila de Palma del Río, però el d'Amador no fou trobat.
La festivitat litúrgica dels tres sants se celebra el 5 de maig. Amador és el sant patró de Martos, i en honor seu s'hi aixecà la parròquia de San Amador y Santa Ana.
# Amarillo (cançó)

"Amarillo" és un doble senzill amb "Revolving Doors" de la banda alternativa Gorillaz, publicat el 14 de març de 2011 en format digital dins l'àlbum The Fall.
La cançó fou enregistrada el 23 d'octubre de 2010 a la localitat d'Amarillo, Texas, i hi va col·laborar el músic Mick Jones de The Clash amb diferents instruments.

## Llista de cançons

* "Revolving Doors" (feat. Mick Jones) − 3:27
* "Amarillo" − 3:24
Viccionari
# Ambaixada d'Espanya a Washington DC

L'Ambaixada d'Espanya a Washington, DC es troba el 2375 Pennsylvania Avenue NW, al barri de West End des de 1994. Anteriorment era al 2801 16th Street NW.
Espanya no va establir relacions diplomàtiques amb els Estats Units fins a l'any 1790, a partir de la ratificació del Tractat de París de 1783, que va posar fi a les hostilitats entre els Estats Units i el Regne de la Gran Bretanya. Les relacions diplomàtiques van ser interrompudes entre 1808 i 1814 per l'ocupació nord-americana de l'oest de la Florida, i de nou des d'abril de 1898 fins a l'abril de 1899 durant la Guerra hispano-nord-americana.

## Enllaços externs

* Embassy of Spain
# Ambiguity

Ambiguity és el 3r àlbum d'estudi pel grup alemany de metal Brainstorm, publicat el 2000. Va ser el primer amb en Andy B. Franck com a cantant.

## Llista de cançons

Totes les cançons són escrites i arranjades per Brainstorm. Tota la lírica per Andy B. Franck.
* Crush Depth – 6:06
* Tear Down the Walls – 3:54
* Beyond My Destiny – 8:41
* Arena – 3:53
* Coming Closer – 5:52
* Darkest Silence – 0:54
* Maharaja Palace – 5:27
* Far Away – 5:47
* Demonsion – 6:36
* Lost Unseen – 6:14
* Perception of Life – 4:27
Cançó extra:
* Revenant

## Formació

* Andy B. Franck - Cantant
* Torsten Ihlenfeld - Guitarra & Veu de fons
* Milan Loncaric - Guitarra & Veu de fons
* Andreas Mailänder - Baix
* Dieter Bernert - Bateria
Font d'informació:Web Oficial de Brainstorm
# American Outlaws

American Outlaws és una pel·lícula estatunidenca de Les Mayfield, amb Colin Farrell, Scott Caan i Kathy Bates, estrenada el 2001.

## Argument

La història comença al final de la Guerra de secessió on Jesse i els seus cosins lluiten contra els nordistes. S'assabenten que la guerra és acabada i tornen a casa seva per descobrir que un home de negocis poc escrupulós vol expropiar els grangers per tal de construir el ferrocarril que travessarà els Estats Units. Després de la mort de la seva mare, morta pels agents del ferrocarril, Jesse i els seus cosins decideixen venjar-se atacant els bancs on són guardats els diners de l'amo. Després d'haver caigut en una emboscada, Jesse escull parar i torna a casa seva per casar-se amb Zeerelda, la filla del metge del seu poble. Denunciat, és detingut i és a Washington per ser penjat però els seus cosins aconsegueixen alliberar-lo.

## Repartiment

* Colin Farrell: Jesse James
* Scott Caan: Cole Younger
* Ali Larter: Zee Mimms
* Gabriel Macht: Frank James
* Gregory Smith: Jim Younger
* Harris Yulin: Thaddeus Rains
* Will McCormack: Bob Younger
* Kathy Bates: Ma James
* Timothy Dalton: Allan Pinkerton
* Ronny Cox: Doctor Mimms
* Terry O'Quinn: Rollin Parker
* Nathaniel Arcand: Comanche Tom
* Muse Watson: Detectiu
* Ed Geldart: el vell Tucker
# Ammerswil

Ammerswil és un municipi del cantó d'Argòvia (Suïssa), situat al districte de Lenzburg.

## Enllaços externs

* Web oficial del municipi
* Ammerswil en Alemany, Francès o Italià al Diccionari històric de Suïssa.
# Ammnia

Ammnia o Ammija fou una ciutat fenícia al lloc de la moderna Amyun, prop de Trípoli. El rei Idrimi d'Alep es va refugiar en aquesta ciutat on vivien gents de molts grups entre ells habiru (hebreus o hurrites) vers el 1485 aC, abans de ser rei d'Alalakh. A la meitat del segle xiv aC el rei d'Ammnia fou assassinat pels apiru, grup social format segurament per marginals que van servir de punta de llança per formar l'estat d'Amurru. La ciutat va caure en mans d'Abdi-Asirta i més tard dels seus fills; un d'aquests, Aziru, fou reconegut rei d'Amurru.
# Amnissos

Amnissos és un lloc de la Prefectura d'Iràklio, a uns 7 km a l'est de la ciutat de Càndia, amb importants restes minoiques, situades a l'àrea de Palaiochora. Les restes més antigues són del segle xix aC. L'anomenada "Vila de la liles" fou destruïda pel foc vers el 1500 aC, però altres complexos foren habitats fins vers el 1200 aC. Al període arcaic, segle VII aC, es va fundar el santuari de Zeus Thenatas, que va existir fins al segle ii. Després la zona fou abandonada fins a l'època veneciana.
Fou excavada per Spyridon Marinatos el 1929-1938. Una part fou després excavada per Stylianos Alexiou i el 1983-1985 els edificis foren netejats i concretats per l'Institut arqueològic de la Universitat de Heidelberg, sota direcció de Jorg Schaefer. S'han fet després alguns treballs de restauració.
Els llocs principals són:
# Amr ibn Adí

Amr (I) ibn Adí ibn Nasr ibn Rabia (àrab: عمرو بن عدي بن نصر بن ربيعة, ʿAmr b. ʿAdī b. Naṣr b. Rabīʿa), més conegut simplement com a Amr ibn Adí, fou el primer rei làkhmida de Hira, que regnà suposadament entre els anys 268 i 288.
Les llegendes àrabs en parlen i diuen que el seu pare Adí va utilitzar un estratagema per obtenir la mà de Raqaix, germana de Jadhima al-Àbraix, el rei tanúkhida, del qual era parent. Amr, fruit de la unió, va guanyar el favor de Jadhima. Aquest fou seduït i mort per az-Zabba, suposadament la reina Zenòbia de Palmira, i Amr va pujar al tron dels làkhmides i va establir la capital a Hira. Segons la llegenda, amb ajut del savi Kusayr i mitjançant un ardit, va venjar el seu oncle i va matar az-Zabba.
La seva existència real no està en dubte, ja que apareix a la inscripció de Namara. Les llegendes li atribueixen un regnat de 118 anys, però Caussin de Perceval situa el seu govern entre el 268 i el 288. El va succeir el seu fill Imru-l-Qays ibn Amr (288-328).
# Amt Golßener Land

Amt Golßener Land (baix sòrab Gólišynski kraj ) és un amt ("municipalitat col·lectiva") del districte de Dahme-Spreewald, a Brandenburg, Alemanya. Té una extensió de 166,17 km² i una població de 4.757 habitants (2007). Limita a l'oest i al nord amb el districte de Teltow-Flaeming, a l'est amb l'Amt Unterspreewald i al sud amb la ciutat de Luckau. La seu és a Golßen. El burgmestre és Ursula Schadow (CDU).

## Subdivisions

L'Amt Golßener Land és format pels municipis:
* Drahnsdorf - (Droganojce)
* Golßen - (Gólišyn)
* Kasel-Golzig - (Kózle-Chółm)
* Steinreich

## Enllaços externs

* www.amt-golssener-land.de
# Amutat Hapoel Be'er Sheva FC

L'Amutat Hapoel Be'er Sheva FC (en hebreu: עמותת הפועל באר שבע, Amutat ha-Poel Beerxeva) és un club de futbol israelià de la ciutat de Beerxeba.

## Història

Va ser fundat l'any de la declaració d'independència d'Israel. El seu primer ascens a primera fou l'any 1965. Va viure la seva època daurada a mitjans dels 70. Va guanyar la lliga israeliana els anys 1974-75 i 1975-76. Els anys 80 i 90 no van ser tampoc dolents, arribant a la final de la copa el 1983-84, guanyant la copa Toto el 1988-89 i el 1995-96, i la copa de l'estat el 1996-97. A partir del 2015 van arribar de nou els èxits amb tres lligues consecutives.

## Palmarès

* Lliga israeliana de futbol (5): 1974-75, 1975-76, 2015-16, 2016-17, 2017-18
* Copa israeliana de futbol (2): 1996-97, 2019–20
* Copa Toto (3): 1988-89, 1995-96, 2016-17
* Supercopa israeliana de futbol (3): 1975, 2016, 2017

## Jugadors destacats

| Elyaniv Barda Yossi Benayoun Ya'akov Cohen | Alon Mizrahi Óscar Garré Chaswe Nsofwa | Sead Halilović Giovanni Rosso Blessing Kaku |
# América Futebol Clube (MG)

L'América Futebol Clube, també conegut com a América Mineiro, és un club de futbol brasiler de la ciutat de Belo Horizonte a l'estat de Minas Gerais.

## Història

El club va ser fundat el 30 d'abril de 1912 amb el nom d'América Foot-Ball Club i colors verd, blanc i negre. El 1913 es fusionà amb el Minas Gerais Futebol Clube. La millor època del club fou entre 1916 i 1925, quan guanyà deu campionats estatals consecutius. L'any 1933, com a protesta per la professionalització del futbol brasiler, canvià els seus colors pel vermell i blanc. El 1936 fou reanomenat América Futebol Clube. El 1943 decidí professionalitzar-se i retornà als antics colors verd, negre i blanc. L'any 1948 guanyà el seu primer campionat estatal com club professional. El 1997 guanyà el seu primer campionat nacional, el campionat brasiler de segona divisió. El seu darrer títol important fou la primera edició de la Copa Sul-Minas, l'any 2000.
El club és conegut per la seva bona tasca en les categories de formació. Els seus grans rivals són el Cruzeiro i el Atlético Mineiro.

## Estadi

El primer estadi de l'América fou inaugurat el 1922. El 27 de maig de 1948 fou inaugurat l'Estadi Otacílio Negrão de Lima, que fou demolit el 1970. L'actual estadi és l'Estádio Independência, anomenat oficialment Raimundo Sampaio, inaugurat el 29 de juny de 1950 i gestionat per l'América des de 1989.

## Jugadors destacats

* Claudinei
* Herminio de Brito
* Euller
* Frederico Chaves Guedes 'Fred'
* Gilberto Silva
* Jair Bala
* Juca Show
* Milagres
* Palhinha
* Satyro Tabuada
* Tostão

## Palmarès

* 1 Campionat brasiler de segona divisió: 1997
* 1 Copa Sul-Minas: 2000
* 15 Campionat mineiro: 1916, 1917, 1918, 1919, 1920, 1921, 1922, 1923, 1924, 1925, 1948, 1957, 1971, 1993, 2001
* 3 Taça Minas Gerais: 1980, 1987, 2005

## Enllaços externs

* Web oficial del club
* Web no oficial Arxivat 2007-03-12 a Wayback Machine.
# An American Rhapsody

An American Rhapsody és una pel·lícula hongaresa-canadenco-estatunidenca d'Éva Gárdos estrenada el 2002.

## Argument

La història comença a Hongria, quan el món era separat pel teló d'acer. Els pares d'una petita nounada són obligats de deixar-la a Hongria en la seva fugida als Estats Units. Cinc anys més tard, durant els quals la nena és criada en una família d'acollida, la seva família es troba de nou reunida. Però creixent, la petita americana per adopció decideix trobar les seves arrels tornant a Hongria.

## Repartiment

* Nastassja Kinski: Margit
* Scarlett Johansson: Zsuzsi / Suzanne
* Kelly Endrész Banlaki: Zsuzsi / Suzanne, enfant
* Tony Goldwyn: Peter
* Mae Whitman: Maria, als 10 anys
* Larisa Oleynik: Maria, als 18 anys
* Balazs Galko: Jeno
* Colleen Camp: Dottie
* Kata Dobo: Claire
* Zsuzsa Czinkoczi: Teri
* Vladimir Machkov: Frank
# Anaheim

Anaheim és una ciutat ubicada al comtat d'Orange a l'estat de Califòrnia, Estats Units d'Amèrica, de 348.467 habitants i amb una densitat de poc més de 2.700 per km². Anaheim és la ciutat més poblada del seu comtat, la 10a de Califòrnia i la 54a del país. Actualment Curt Pringle n'és l'alcalde.

## Personatges il·lustres

* Leo Fender (1909-1991), dissenyador d'instruments musicals, desenvolupà inicialment l'empresa Fender.
* Delmer Berg (1915), granger comunista, brigadista internacional a la Guerra civil espanyola.
* Jeff Buckley (1966-1997), guitarrista i cantautor.
* Milo Ventimiglia (1977), actor de cinema i sèries de televisió.
* Ashley Benson (1989), model i actriu de cinema i sèries de televisió.
* Rebecca Black (1997), cantautora de pop.

## Ciutats agermanades

* Mito, Japó
* Vitòria, País Basc
* Orlando, Estats Units

## Enllaços externs

* Pàgina oficial d'Anaheim (anglès)
# Anamorph

Anamorph és una pel·lícula estatunidenca independent dirigida per Henry S. Miller, estrenada el 2007.

## Argument

L'inspector Stan Aubray investiga un homicidi. El mode operatori de l'assassí s'assembla estranyament a l'observat en un assumpte recent. Aubray intentarà reconstituir les peces d'un trencaclosques que ha germinat al cervell malalt d'un assassí en sèrie particularment sàdic. Deambula pels carrers de Nova York, com un fantasma, a la recerca de l'infame criminal que es creu un artista.

## Repartiment

* Willem Dafoe: Stan
* Scott Speedman: Carl
* Peter Stormare: Blair
* Clea DuVall: Sandy
* James Rebhorn: Brainard
* Amy Carlson: Alexandra Fredericks
* Yul Vazquez: Jorge
* Don Harvey: Killer
* Paul Lazar: Examinador mèdic
* Edward Hibbert: Gallery Owner
* Mick Foley: El Propietari de la botiga antiga
# Anastassia Iermakova

Anastassia Iermakova (en rus Анастасия Ермакова) (Moscou, Unió Soviètica, 1983) és una nedadora de natació sincronitzada russa, guanyadora de quatre medalles olímpiques.

## Biografia

Va néixer el 8 d'abril de 1983 a la ciutat de Moscou, capital en aquells moments de la Unió Soviètica i capital actual de Rússia.

## Carrera esportiva

Considerada una de les millos nedadores de sincronitzada de la dècada del 2000, va participar, als 21 anys, en els Jocs Olímpics d'Estiu de 2004 realitzats a Atenes (Grècia), on aconseguí guanyar la medalla d'or en les proves de parella, al costat d'Anastassia Davídova, i en la prova d'equips. En els Jocs Olímpics d'Estiu de 2008 realitzats a Pequín (Xina) tornà a revalidar els dos títols olímpics aconseguits a Atenes.
Al llarg de la seva carrera ha guanyat 7 medalles en el Campionat del Món de natació, entre elles cinc medalles d'or i dues medalles de plata.